અમેરિકાની અતિ પ્રતિષ્ઠિત ભારતીય – અમેરિકન તબીબોની સંસ્થા – આપીના કો- ચેરપર્સન ડો. સંપત શિવાંગીના જણાવ્યા અનુસાર, આપીના અગ્રણીઓ ઉપરોક્ત પ્રસ્તાવ સેનેટમાંરજૂ કરાવવામાટે સેનેટર રોજર વિકરને ગત એપ્રિલ, 2018માં મળ્યા હતા. અમેરિકામાં ડોકટરોની તંગી અનુભવાઈ રહી છે. આથી સરકારી વહીવટીતંત્રે ભારતીય મૂળના તબીબો માટે સુવિધા વધારવી જોઈએ. ડો. સંપટ શિવાંગીના જણાવ્યા અનુસાર, અમેરિકામાં માત્ર એક ટકો જ વસ્તી ધરાવતા ભારતીય અમેરિકનોએ અમેરિકાના વિકાસમાં મહત્વની ભૂમિકા ભજવી છે. અમેરિકામાં આવીને વસતા ભારતીય -અમેરિકનો જીવનના પ્રત્યેક ક્ષેત્રમાં નોંધપાત્ર યોગદાન આપી રહયા છે. વ્યાપાર- વાણિજય,આરોગ્ય( હેલ્થ કેર) , શિક્ષણ તેમજ આર્થિક સંસ્થાઓ સહિત વિવિધ ક્ષેત્રોમાં ભારતીય- અમેરિકનોએ કરેલા મહત્વના પ્રદાનની નોંધ આખી દુનિયાએ લીધી છે. હેલ્થ કેરના ક્ષેત્રમાં દરેક 7 તબીબોમાં એક તબીબ ભારતીય- અમેરિકન છે. અમેરિકામાં વસતા ભારતીય મૂળના તબીબો અમેરિકાના 40 મિલિયન જેટલાં લોકોને આરોગ્યની સુવિધા પૂરી પાડે છે.